पाएं अपने शहर की ताज़ा ख़बरें और फ्री ई-पेपरडाउनलोड करें
लाॅकडाउन के बावजूद कई लोग बहाने बनाकर शहर में घूम रहे हैं। ऐसे लोगों का अब रेंडम सैंपल लिया जाएगा यानी उनकी कोरोना जांच होगी। पुलिस, नगर निगम और स्वास्थ्य विभाग के दल सैंपलिंग करेंगे। सैंपल देना अनिवार्य रहेगा यानी आप जांच के लिए मना नहीं कर सकेंगे।
जिला प्रशासन ने कोरोना कर्फ्यू के दौरान प्रतिबंधात्मक आदेश का सख्ती से पालन करने का कहा है। कर्फ्यू की अवधि के दौरान अनावश्यक रूप से घूम रहे लोगों पर अब सख्ती की जाएगी। औद्योगिक इकाइयां खुली रहेंगी लेकिन इकाइयों में काम करने वाले कर्मचारियों, श्रमिकों को एसडीएम कार्यालय से पास लेना होंगे। किसी उद्योग में काम करने वाले श्रमिक यदि कोविड संक्रमित पाए जाते हैं तो उद्योग संचालन बंद करना होगा।
इलेक्ट्रिशियन, प्लंबर, कारपेंटर आदि को केवल होम डिलीवरी जैसे- रिपेयर एवं सर्विस करने की सुबह 10 से शाम 5 बजे तक छूट रहेगी। इस काम के लिए भी एसडीएम कार्यालय से पास लेना होगा। कोविड की जांच करवाकर आरटीसीपीआर रिपोर्ट अपने साथ रखना अनिवार्य होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn